CELEX: 32021R1425
Language: lv
Date: 2021-08-31 00:00:00
Title: Komisijas Īstenošanas regula (ES) 2021/1425 (2021. gada 31. augusts) par atļauju lizīna un glutamīnskābes mangāna helātu lietot par barības piedevu visu sugu dzīvniekiem (Dokuments attiecas uz EEZ)

1.9.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 307/12
               
            
         KOMISIJAS ĪSTENOŠANAS REGULA (ES) 2021/1425
         (2021. gada 31. augusts)
         par atļauju lizīna un glutamīnskābes mangāna helātu lietot par barības piedevu visu sugu dzīvniekiem
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1831/2003 (2003. gada 22. septembris) par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:
         
                     (1)
                  
                  
                     Regula (EK) Nr. 1831/2003 nosaka, ka piedevu lietošanai dzīvnieku ēdināšanā vajadzīga atļauja, un paredz šādas atļaujas piešķiršanas pamatojumu un kārtību.
                  
               
                     (2)
                  
                  
                     Saskaņā ar Regulas (EK) Nr. 1831/2003 7. pantu ir iesniegts pieteikums uz atļauju lietot lizīna un glutamīnskābes mangāna helātu. Šim pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
                  
               
                     (3)
                  
                  
                     Pieteikums attiecas uz atļauju lizīna un glutamīnskābes mangāna helāta preparātu lietot par barības piedevu visu sugu dzīvniekiem, to klasificējot piedevu kategorijā “uzturfizioloģiskās piedevas” un funkcionālajā grupā “mikroelementu maisījumi”.
                  
               
                     (4)
                  
                  
                     Eiropas Pārtikas nekaitīguma iestāde (“Iestāde”) 2020. gada 10. janvāra (2) un 2021. gada 27. janvāra (3) atzinumā secināja, ka, ievērojot piedāvātos lietošanas noteikumus, lizīna un glutamīnskābes mangāna helāts nelabvēlīgi neietekmē nedz dzīvnieku veselību, nedz patērētāju drošību vai vidi. Iestāde secināja, ka piedevas lietotājiem tās ieelpošana rada risku un ka tā būtu jāuzskata par acu kairinātāju un ādas un elpceļu sensibilizatoru. Tāpēc Komisija uzskata, ka būtu jāveic pienācīgi aizsargpasākumi, lai nepieļautu nelabvēlīgu ietekmi uz cilvēka, jo īpaši uz piedevas lietotāju, veselību. Iestāde secināja, ka piedeva ir iedarbīga gaļas cāļu uzturā; šo secinājumu var attiecināt uz visu citu sugu dzīvniekiem. Iestāde neuzskata, ka būtu jānosaka īpašas prasības uzraudzībai pēc piedevas laišanas tirgū. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par analīzes metodi, pēc kuras šo barības piedevu analizē barībā.
                  
               
                     (5)
                  
                  
                     Lizīna un glutamīnskābes mangāna helāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādēļ minēto preparātu būtu jāatļauj lietot tā, kā norādīts šīs regulas pielikumā.
                  
               
                     (6)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Pielikumā specificēto preparātu, kas ietilpst barības piedevu kategorijā “uzturfizioloģiskās piedevas” un funkcionālajā grupā “mikroelementu maisījumi”, ir atļauts lietot par dzīvnieku barības piedevu atbilstoši pielikuma nosacījumiem.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 31. augustā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 268, 18.10.2003., 29. lpp.
         
         
            (2)  EFSA Journal 2020; 18(2):6001.
         
            (3)  EFSA Journal 2021; 19(3):6454.
      
      
         
            PIELIKUMS
            
                        Piedevas identifikācijas numurs
                     
                     
                        Atļaujas turētāja nosaukums
                     
                     
                        Piedeva
                     
                     
                        Sastāvs, ķīmiskā formula, apraksts, analītiskā metode
                     
                     
                        Dzīvnieku suga vai kategorija
                     
                     
                        Maksimālais vecums
                     
                     
                        Minimālais saturs
                     
                     
                        Maksimālais saturs
                     
                     
                        Citi noteikumi
                     
                     
                        Atļaujas derīguma termiņš
                     
                  
                        Elementa (Mn) saturs mg uz kg kompleksās barības, kuras mitruma saturs ir vismaz 12 %
                     
                  
                        
                           Kategorija: uzturfizioloģiskās piedevas
                        
                        
                           Funkcionālā grupa: mikroelementu maisījumi
                        
                     
                  
                        3b509
                     
                     
                        —
                     
                     
                        Lizīna un glutamīnskābes mangāna helāts
                     
                     
                        
                           Piedevas sastāvs
                        
                        Lizīna mangāna helāta un glutamīnskābes mangāna helāta preparāts proporcijā 1:1, pulveris, kurā:
                        mangāna saturs 15 līdz 17 %,
                        lizīna saturs 20 līdz 21,5 %,
                        glutamīnskābes saturs 22 līdz 24 %,
                        mitrums nepārsniedz 3,5 % un
                        niķeļa saturs nepārsniedz 4 ppm.
                     
                     
                        Visu sugu dzīvnieki
                     
                     
                        —
                     
                     
                        —
                     
                     
                        Zivīm: 100 (kopā)
                        Citām sugām: 150 (kopā)
                     
                     
                        
                                    1.
                                 
                                 
                                    Barībā piedevu iekļauj premiksa veidā.
                                 
                              
                                    2.
                                 
                                 
                                    Barības apritē iesaistītie uzņēmēji nosaka, kādas darbības procedūras un attiecīgi organizatoriskie pasākumi jāveic piedevas un premiksu lietotājiem, lai novērstu riskus, ko varētu radīt ieelpošana, saskare ar ādu vai acīm, jo īpaši sakarā ar smago metālu, tajā skaitā niķeļa, saturu. Ja ar šādām procedūrām un pasākumiem šos riskus līdz pieņemamam līmenim samazināt nav iespējams, piedevu un premiksus lieto, izmantojot individuālos aizsardzības līdzekļus, tostarp acu, ādas un elpceļu aizsarglīdzekļus.
                                 
                              
                     
                        2031. gada 21. septembris
                     
                  
                        
                           Aktīvo vielu raksturojums
                        
                        Ķīmiskās formulas:
                        mangāna-2,6- diaminoheksānskābe, hlorīda un sērūdeņraža sāls:
                        C6H19ClN2O8SMn
                        mangāna-2-aminopentāndiskābe, nātrija un sērūdeņraža sāls:
                        C5H10NNaO9SMn
                     
                  
                        Analītiskās metodes (*1)
                        
                        Kopējā mangāna kvantitatīvai noteikšanai barības piedevā un premiksos:
                        
                                    —
                                 
                                 
                                    atomabsorbcijas spektrometrija, AAS (EN ISO 6869); vai
                                 
                              
                                    —
                                 
                                 
                                    induktīvi saistītas plazmas atomemisijas spektrometrija, ICP-AES (EN 15510); vai
                                 
                              
                                    —
                                 
                                 
                                    induktīvi saistītas plazmas atomemisijas spektrometrija pēc augstspiediena mineralizācijas, ICP-AES (EN 15621);
                                 
                              kopējā mangāna kvantitatīvai noteikšanai barības sastāvdaļās un barības maisījumos:
                        
                                    —
                                 
                                 
                                    atomabsorbcijas spektrometrija, AAS (Komisijas Regula (EK) Nr. 152/2009, IV-C pielikums); vai
                                 
                              
                                    —
                                 
                                 
                                    atomabsorbcijas spektrometrija, AAS (EN ISO 6869); vai
                                 
                              
                                    —
                                 
                                 
                                    induktīvi saistītas plazmas atomemisijas spektrometrija, ICP-AES (EN 15510); vai
                                 
                              
                                    —
                                 
                                 
                                    induktīvi saistītas plazmas atomemisijas spektrometrija pēc augstspiediena mineralizācijas, ICP-AES (EN 15621).
                                 
                              Lizīna un glutamīnskābes satura kvantitatīvai noteikšanai barības piedevā:
                        
                                    —
                                 
                                 
                                    jonapmaiņas hromatogrāfija kombinācijā ar pēckolonnas derivatizāciju un fotometrisko detektēšanu (IEC-VIS)
                                 
                              Barības piedevas helatētās struktūras pārbaudei:
                        
                                    —
                                 
                                 
                                    vidējā infrasarkanā (IR) spektrometrija, kombinēta ar mikroelementa, lizīna un glutamīnskābes satura noteikšanu barības piedevā
                                 
                              
                  
               (*1)  Detalizēta informācija par analītiskajām metodēm ir pieejama references laboratorijas vietnes adresē: https://ec.europa.eu/jrc/en/eurl/feed-additives/evaluation-reports.